**Tupac Amaru Shakur** (rod. **Lesane Parish Crooks**;\* 16. jún 1971, Spanish Harlem, Manhattan, New York – † 13. september 1996, Las Vegas, Nevada), známy aj pod umeleckým menom **2Pac** alebo ako **Makaveli**, bol americký raper a herec. Do roku 2010 sa po celom svete predalo viac ako 75 miliónov jeho albumov, čím sa stal jedným z najpredávanejších hudobných umelcov na svete. Televízna stanica MTV ho zaradila na 2. miesto vo svojom zozname *The Greatest MCs of All Time* a časopis *Rolling Stone* ho zaradil na 86. miesto vo svojom zozname *Greatest Artist of All Time*. Jeho dvojdiskový album s názvom *All Eyez on Me* sa stal jedným z najpredávanejších hip-hopových albumov všetkých čias. Tupac mal veľké úspechy aj po smrti, a preto si Eminem zakúpil práva na produkciu Shakurovho albumu Loyal to the Game aby sa album dokončil. Guinnesova kniha rekordov ho taktiež zaradila medzi najúspešnejšieho repera všetkých čias so 75 miliónmi predaných albumov. V hiphopovej komunite je považovaný za najváženejšieho repera. 

Shakur začal svoju kariéru ako roadie, tanečník v pozadí a MC v alternatívnej hiphopovej skupine Digital Underground, z ktorej nakoniec odišiel a začal sólovú kariéru. Vo väčšine svojich textov sa zameriaval na násilie a utrpenie v mestách, rasizmus a ďalšie sociálne problémy. Obaja jeho rodičia a niekoľko ďalších z jeho rodiny boli členmi Strany čiernych panterov , ktorej ideály používal vo svojich skladbách.

Počas poslednej časti svojej kariéry bol vokálnym účastníkom takzvaného sporu East Coast vs. West Coast, v ktorom sa dostal do sporov s ďalšími rapermi, producentmi a členmi vydavateľstiev, a to predovšetkým s The Notorious B.I.G.om a jeho vydavateľstvom Bad Boy Records.

Dňa 7. septembra 1996 bol viacnásobne postrelený počas jazdy na križovatke ulíc Flamingo Road a Koval Lane v Las Vegas. Hneď nato bol prevezený do nemocnice University Medical Center of Southern Nevada, kde po šiestich dňoch podľahol svojim zraneniam.

Mladosť
-------

Shakur sa narodil dňa 16. júna 1971 vo Východnom Harleme v štvrti Manhattan v New York. Bol pomenovaný po juhoamerickom revolucionárovi z 18. storočia Túpacovi Amaruovi II. ktorý bol uväznený potom, ako viedol povstanie domorodcov proti Španielom. Následne po Shakurovej smrti, Las Vegas Metropolitan Police Department vyhlásil jeho skutočné meno, **Lesane Parish Crooks**.

Jeho matka Afeni Shakur a otec Billy Garland boli aktívnymi členmi Strany čiernych panterov koncom 60. a začiatkom 70. rokov.

Shakur odmalička vyrastal s ľuďmi, ktorí boli spojení so zločinom a boli tiež väznení. Jeho krstný otec Elmer "Geronimo" Pratt, vysoko postavený člen Strany čiernych panterov, bol odsúdený za vraždu učiteľa počas lúpeže v roku 1968, hoci jeho trest bol neskôr prehodnotený. Jeho nevlastný otec, Mutulu Shakur, bol štyri roky v zozname desiatich najhľadanejších zločincov 80. rokov FBI. Mutulu bol hľadaný pre napomáhanie svojej sestre Assate Shakur pri úteku z väzenia v New Jersey. Assata Shakur bola uväznená pre zabitie člena štátnej polície v roku 1973. Mutulu bol chytený v roku 1986 a uväznený za ozbrojenú lúpež obrneného vozidla s peniazmi z roku 1981, pri ktorej zahynuli dvaja policajti a ochrankár.

V roku 1986 sa jeho rodina prestahovala do Baltimoru v Marylande. V júni 1988 sa Shakur aj so svojou rodinou presťahoval do Marin City v Kalifornii, približne 5 kilometrov severne od San Francisca, kde začal navštevovať *Tamalpais High School*, v blízkosti Mill Valley. V roku 1989 začal navštevovať krúžok poézie s Leilou Stenberg. V roku 1990 sa dostal do mladej rapovej skupiny Digital Underground ako roadie a tanečník v pozadí..

Diskografia
-----------

*Bližšie informácie v hlavnom článku: Diskografia Tupaca Shakura*

|  |  |
| --- | --- |
| Štúdiové albumy* 1991: *2Pacalypse Now*
* 1993: *Strictly 4 My N.I.G.G.A.Z.*
* 1995: *Me Against the World*
* 1996: *All Eyez on Me*
* 1996: *The Don Killuminati: The 7 Day Theory*

Spolupráce* 1994: *Thug Life: Volume 1* (s *Thug Life*)
 | Posmrtné sólové albumy* 1996: *The Don Killuminati: The 7 Day Theory*
* 1997: *R U Still Down? (Remember Me)*
* 2001: *Until the End of Time*
* 2002: *Better Dayz*
* 2004: *Loyal to the Game*
* 2006: *Pac's Life*

Posmrtné spolupráce* 1999: *Still I Rise* (s *Outlawz*)
 |

Filmografia
-----------

### Herecká filmografia

* 1992: *Juice*
* 1993: *Poetic Justice*
* 1994: *Above the Rim*
* 1996: *Bullet*
* 1996: *Gridlock´d*
* 1996: *Gang Related*

### Dokumentárne filmy

* 2003: *Tupac Resurrection*
* 2017: All Eyez On Me

Referencie
----------

1. ↑  Levs, Joshua. (September 13, 2006) Growing Tupac's Legacy, 10 Years After His Death. NPR. Retrieved 2011-06-14.
2. ↑  O'MALLEY, Zack. Tupac Shakur's Ghastly Halloween. *Forbes*, 1. november 2010. Dostupné online [cit. 2011-12-15].
3. ↑   *100 Greatest Artists of All Time* [online]. Rollingstone.com, [cit. 2012-01-07]. Dostupné online.
4. 1 2   *Tupac Shakur – Thug Angel (The Life of an Outlaw)*. [s.l.] : [s.n.].
5. 1 2   *Tupac Shakur* [online]. Hotshotdigital.com, [cit. 2012-01-07]. Dostupné online.
6. 1 2  Edwards, Paul, 2009, *How to Rap: The Art & Science of the Hip-Hop MC*, Chicago Review Press, p. 330.
7. ↑  Jay-Z: *Essays on Hip Hop's Philosopher King*, p. 55
8. ↑  Antonio Planas. FBI outlines parallels in Notorious B.I.G. Tupac slayings. *Las Vegas Review-Journal*, 7. apríl 2011. Dostupné online.
9. ↑  Tupac Shakur's death certificate details reported by Cathy Scott. Retrieved 2007-10-05.
10. ↑  John Crow "The Epic of America", page 408.
11. ↑   *Colonial and Neocolonial Latin America (1750–1900)* [PDF]. [Cit. 2010-10-14]. Dostupné online.
12. ↑   *Tupac Coroner's Report* [online]. Cathy Scott, [cit. 2007-07-24]. Dostupné online.
13. ↑  Debra D. Bass. *Book chronicling Shakur murder set to hit stores - Las Vegas Sun News* [online]. Lasvegassun.com, [cit. 2013-09-13]. Dostupné online.
14. ↑  Cathy Scott. *22-year-old arrested in Tupac Shakur killing - Las Vegas Sun News* [online]. Lasvegassun.com, [cit. 2013-09-13]. Dostupné online.
15. ↑  Sullivan, Randall. *Labyrinth: A Detective Investigates the Murders of Tupac Shakur and Notorious B.I.G. the Implication of Death Row Records' Suge Knight, and the Origins of the Los Angeles Police Scandal*. [s.l.] : Grove Press. ISBN 0-8021-3971-X.
16. 1 2   Back 2 the Essence: Friends and Families Reminisce over Hip-hop's Fallen Sons. *Vibe* (Vibe Media Group), Október 1999, roč. 7, s. 100–116 [103]. Dostupné online [cit. 2009-09-03].
17. ↑  MARRIOTT, Michel. Shots Silence Angry Voice Sharpened by the Streets. *The New York Times*, 16. september 1996, s. A–1. Dostupné online [cit. 2009-08-21].
18. ↑   *Leila Steinberg* [online]. Assemblies in Motion, [cit. 2009-01-25]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Tupac Shakur**

Externé odkazy
--------------

* Oficiálna webstránka
* Tupac Amaru Shakur Foundation for the Arts
* Tupac Shakur v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Tupac Shakur na anglickej Wikipédii.*

Autoritné údaje: * BnF: 139722714
* GND: 120393336
* ISNI: 0000 0001 2026 0457
* LCCN: n93086906
* NK ČR: xx0025077
* SNK: 163311
* VIAF: 54339977
* WorldCat: lccn-n93086906